Neerval onder die Heilige Gees - www.bybelkennis.co.za
by Mitch Kalp · Published 14/09/2010 · Updated 28/09/2014
Neerval onder die Heilige Gees – Marius Nel
Ek wil graag weet – die omval van mense tydens 'n diens of byeenkoms. Ek hoor hul sê dis wonderlik. Dit klink of dit gaan oor hulself, want as die Heilige Gees jou aanraak gaan dit tog lei tot gehoorsaamheid en diens. Sê asb as ek verkeerd is.
Dit gebeur soms, by uitsondering, dat die krag van die Heilige Gees oor mense kom en hulle neerval. In daardie oomblikke beleef hulle die teenwoordigheid van die Here op 'n besondere wyse, soos dikwels met mense gebeur wanneer hulle bid, in 'n erediens is of in die natuur sit.
Die toets is, soos u tereg sê, of dit 'n lewensveranderende ervaring is. Anders is dit verseker nie die Gees wat werk nie, want die Gees maak heilig en jou lewe dra die vrug van die Gees indien die Gees oor jou gekom het.
Wat saak maak, na my opinie, is nie om na 'n ervaring te soek nie, maar na God. Hy ontmoet elke mens op 'n unieke wyse, en dikwels in aansluiting by 'n mens se temperament.